
                       GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                        „Antun Mihanović“

KLASA: 024-08/24-003/91
URBROJ: 251-13-11-16/001-24-3
Zagreb, 25. siječanj 2024.

Z A P I S N I K

s  33. sjednice Vijeća Mjesnog odbora „Antun Mihanović“  održane dana 25. siječnja 2024. s početkom u 18.00 sati, u prostorijama Mjesnog odbora „Antun Mihanović“, Drenovačka ulica 4.

Nazočni članovi Vijeća Mjesnog odbora: Nataša Bijelić,  Matea Munitić Mihovilović, Sandra Ježić, Ivo Biliško
Nenazočni članovi Vijeća Mjesnog odbora: Vlatka Urban, Stela Prislan Fujs

Predsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici prisutno 5 od ukupno 7 članova Vijeća te da Vijeće može pravovaljano raspravljati i odlučivati.

Predsjednica Vijeća Mjesnog odbora daje na verifikaciju zapisnik s 32. sjednice, isti daje na glasovanje te se JEDNOGLASNO prihvaća zapisnik s 32. sjednice. 

Predsjednica  predlaže 
D n e v n i   r e d

1. Izvješće mandatnog povjerenstva o verifikaciji mandata zamjenika članice Vijeća
2. [bookmark: _Hlk151973930]Prijedlog zaključka o verifikaciji mandata zamjenika članice Vijeća
3. Polaganje prisege
4. [bookmark: _Hlk157772936][bookmark: _Hlk151974452]Prijedlog Plana potreba za aktivnostima, programima i projektima unapređenja kvalitete života građana u 2024.
5. Izvješće o radu Vijeća Mjesnog odbora za 2023.
6. Program rada Vijeća Mjesnog odbora za 2024.
7. Pitanja, prijedlozi i obavijesti
koji je JEDNOGLASNO prihvaćen.

Ad. 1. Izvješće Mandatnog povjerenstava o verifikaciji mandata zamjenika članice Vijeća
Predsjednica Mandatnog povjerenstva Matea Munitić Mihovilović podnosi izvješće.

Ad. 2. Prijedlog zaključka o verifikaciji mandata zamjenika članice Vijeća

[bookmark: _Hlk151974485]Predsjednica izvješćuje o temi rasprave. Predsjednica otvara raspravu, istu zaključuje i daje na glasovanje prijedlog Zaključka.
Vijeće Mjesnog odbora „Antun Mihanović“ JEDNOGLASNO donosi

ZAKLJUČAK
o verifikaciji mandata zamjenika članice
Vijeća Mjesnog odbora „Antun Mihanović“

1. Prihvaća se Izvješće Mandatnog povjerenstva o verifikaciji mandata zamjeniku članice Vijeća Mjesnog odbora “Antun Mihanović”.
1. Verificira se mandat članu Vijeća IVO BILIŠKO, zamjeniku Maruše Biliško Gagulić.
2. Ovaj će zaključak biti objavljen na oglasnoj ploči u sjedištu Mjesnog odbora “Antun Mihanović”.

Ad. 3. Polaganje prisege

Nakon što je predsjednica pročita prisegu, Ivo Biliško je prisegnuo. Predsjednica upoznaje gosp. Biliška s načinom rada, održavanja sjednica, komunikacijom putem e-maila.

Ad. 4. Prijedlog Plana potreba za aktivnostima, programima i projektima unapređenja kvalitete života građana u 2024.

Predsjednica izvješćuje o temi rasprave. Predsjednica otvara raspravu u kojoj sudjeluju svi članovi Vijeća. Predsjednica zaključuje raspravu i daje na glasovanje prijedlog Plana.
Vijeće Mjesnog odbora „Antun Mihanović“ sa 4 glasa ZA i 1 SUZDRŽANIM glasom donosi

	
	
	                 PLAN 

	potreba za aktivnostima, programima i projektima unapređenja kvalitete života građana

	
Mjesnog odbora "Antun Mihanović" u 2024.

	
	
	

	
	            Članak 1.

	
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	
	
	

	
	         Članak 2.

	Planirana sredstva iz članka 1. u Mjesnom odboru, u ukupnom iznosu od 3.942,00 eura, raspoređuju se za sljedeće aktivnosti: 

	
	
	

	1. DRUŠTVENI ŽIVOT I KULTURA  

	
	
	

	Naziv aktivnosti 
	Dan MO A. Mihanović

	Opis aktivnosti  
	U sklopu obilježavanja Dana MO, u suradnji s udrugom Cirkorama organizirati će se radionica žongliranja za djecu, te kulturno-umjetnički program koji uključuje izložbu umjetničkih radova umirovljenika udruge SUH Trešnjevka sjever i nastupe zborova KUD Nikola Tesla, KUD Žumberčani, Ženski pjevački zbor Danica (svi su korisnici prostora MO). Udruga SUH Trešnjevka sjever održava tokom godine likovne radionice i radionice izrade sapuna i radovi koje izrade će biti izloženi u sklopu Dana Mjesnog odbora. Planiramo i osvježenje za sudionike/ce programa i građane/ke.

	Cilj(evi) aktivnosti 
	povezivanje lokalne zajednice i unaprijeđenje kvalitete života građana i građanki

	Datum održavanja
	lipanj 2024.

	Procijenjena vrijednost  
	1.340,00 EUR

	
	
	

	Naziv aktivnosti 
	Filmske pričaonice u Domu za starije osobe Trešnjevka Zagreb Podružnica Drenovačka, Drenovačka ulica 30

	Opis aktivnosti  
	u suradnji s udrugom Bacači sjenki bit će organizirane 2 projekcije filmova i diskusija nakon filma u Domu za starije osobe

	Cilj(evi) aktivnosti 
	poboljšanje kvalitete života starijih osoba 

	Datum održavanja
	svibanj-lipanj 2024.

	Procijenjena vrijednost  
	0 EUR

	
	
	

	Naziv aktivnosti 
	Predstava "Orašar i Mišonja" 

	Opis aktivnosti  
	U suradnji s Lutkarskom organizacijom koju fakat trebamo - LOFT organizirat će se izvedba predstave "Orašar i Mišonja" za najmlađe u MO Antun Mihanović, u prosincu 2024.

	Cilj(evi) aktivnosti 
	povećanje kulturne ponude u mjesnom odboru

	Datum održavanja
	prosinac 2024.

	Procijenjena vrijednost  
	580,00 EUR

	
	
	

	
	
	

	
	
	

	2. ODGOJ I OBRAZOVANJE

	
	
	

	Naziv aktivnosti 
	Edukativne predstave "Mreža" i "Boja odgoja" za učenike/ce OŠ Julija Klovića

	Opis aktivnosti  
	[bookmark: _GoBack]U suradnji s Teatrom Tirena i CEKATE-om biti će organizirane izvedbe dvije  edukativne predstave za učenike/ce OŠ J.Klovića. Prva predstava pod nazivom Mreža govori o influenserima i problematičnoj strani društvenih mreža. Predstava Boja odgoja govori o rodnoj ravnopravnosti i rodnim ulogama i problematizira štetne rodne stereotipe.Predstave teatra Tirena će biti izvedene u prostoru CEKATE-a u svibnju i rujnu.

	Cilj(evi) aktivnosti 
	razvoj kritičkog mišljenja i doprinos sigurnom korištenju društvenih mreža; promocija rodne ravnopravnosti

	Datum održavanja
	21.05.2024. Boja odgoja i 20.09.2024.Mreža (11h CEKATE)

	Procijenjena vrijednost  
	1.140,00 EUR
 

	
	
	

	Naziv aktivnosti 
	CinEd projekcija filma za učenike/-ice OŠ Julije Klović u sklopu predmeta građanskog odgoja "Zajednica aktivnih građana" 

	Opis aktivnosti  
	U suradnji s Udrugom Bacači sjenki i OŠ Julije Klović organizirat će se u prostoru Mjesnog odbora projekcija filma prilagođena uzrastu 13 - 15 godina u sklopu projekta CinEd koji provodi udruga Bacači sjenki. Nakon projekcije planirana je diskusija o filmu u kojoj se potiče djecu na kritičko razmišljanje, a ne samo na pasivno gledanje. Diskusiju moderira voditeljica programa Ivana Šešlek. Osim diskusije o filmu, Matea Munitić Mihovilović, potpredsjednica Vijeća MO, će učenicima/ama predstaviti rad i ulogu Mjesnog odbora u životu lokalne zajednice. Za potrebe ove aktivnosti trebat će i oprema u vidu projektora, platna i bluetooth zvučnika.

	Cilj(evi) aktivnosti 
	razvoj kritičkog razmišljanja 

	Datum održavanja
	ožujak- travanj 2024.

	Procijenjena vrijednost  
	750,00 EUR

	
	
	

	3. ZDRAVLJE I PREVENCIJA BOLESTI 

	
	
	

	Naziv aktivnosti 
	Zdravstveno savjetovalište za umirovljenike/ce

	Opis aktivnosti  
	U suradnji sa Crvenim križem i udrugom umirovljenika SUH Trešnjevka sjever organizirati ćemo zdravstveno savjetovalište za umirovljenike koje će obuhvatiti mjerenje tlaka, šećera u krvi, kolesterola i savjetovanje vezano uz zdravlje.

	Cilj(evi) aktivnosti 
	prevencija kroničnih bolesti i pružanje zdravstvenih savjeta 

	Datum održavanja
	lipanj 2024.

	Procijenjena vrijednost  
	132,00 EUR 

	
	
	

	
	         Članak 3.

	Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	
	
	

	
	           Članak 4.

	Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 



Ad. 5 Izvješće o radu Vijeća Mjesnog odbora za 2023.
[bookmark: _Hlk151974534]
Predsjednica izvješćuje o temi rasprave. Predsjednica otvara raspravu u kojoj sudjeluju svi članovi Vijeća. Predsjednica zaključuje raspravu i daje na glasovanje prijedlog izvješća.
Vijeće Mjesnog odbora „Antun Mihanović“ JEDNOGLASNO donosi

IZVJEŠĆE O RADU
VIJEĆA MJESNOG ODBORA
„ANTUN MIHANOVIĆ“  ZA 2023.

1.  Vijeće Mjesnog odbora „Antun Mihanović“ je u 2023. godini:
· održalo 12  sjednica Vijeća Mjesnog odbora
· donijelo Financijski plan Mjesnog odbora „Antun Mihanović“ za 2024.
· donijelo prijedloge za Plan malih komunalnih aktivnosti Gradske četvrti Trešnjevka - sjever za 2024.
· donijelo Plan malih komunalnih akcija Mjesnog odbora „Antun Mihanović“ za 2024.
· donijelo Program rada Mjesnog odbora „Antun Mihanović“ za 2024.
· odobrilo korištenje prostora udrugama i političkim strankama
· na sjednicama raspravljalo o prijedlozima akata gradskih tijela, kao i zahtjevima građana;
· organiziralo obilježavanje Dana Mjesnog odbora „Antun Mihanović“, programom u kojem su se predstavile udruge koje koriste prostor Mjesnog odbora  i organiziralo izložbu radova učenika i učenica OŠ Julija Klovića 
· sudjelovalo u provedbi terenske nastave građanskog odgoja i obrazovanje i održalo predavanje za učenike i učenice OŠ Julija Klovića u sklopu predmeta „Škola i zajednica“u prostorima Mjesnog odbora.
·  sudjelovalo u manifestaciji Trešnjevka se budi #4 i događaju Parking Day
· uspostavilo suradnju s udrugom K-zona i Vestigium na projektu Centri zajednice-Solidarna mapa
· u suradnji sa Sindikatom umirovljenika Hrvatske (SUH), podružnica Trešnjevka - sjever i Centrom za civilne inicijative Hrvatska (CCI) organizirao je  predbožićno druženje građana u prostorima Mjesnog odbora 
· u suradnji s kazalištem Tirena održana je kazališna predstava za djecu u prostorima Mjesnog odbora
· predlagalo intervencije na terenu za unapređenju kvalitete života stanovnika
· posebnu pozornost posvećivalo brizi o djeci, mladima i starijim osobama, na svojem području
· aktivno se zalagalo za uređenje zelenih površina, dječjih i sportskih igrališta i vježbališta za odrasle
· koordiniralo u radu sa Vijećem Gradske četvrti  Trešnjevka – sjever;
· održavalo dežurstva za građane u prostorijama Mjesnog odbora „Antun Mihanović“
· sudjelovalo u daljnjim projektima i realizaciji istih na području Mjesnog odbora
2.   Ovo Izvješće o radu dostavlja se u Vijeću Gradske četvrti Trešnjevka-sjever.

Ad 6 Program rada Vijeća Mjesnog odbora za 2024.

Predsjednica izvješćuje o temi dežurstva. Predsjednica otvara raspravu u kojoj sudjeluju svi članovi Vijeća. Predsjednica zaključuje raspravu i daje na glasovanje prijedlog programa.
Vijeće Mjesnog odbora „Antun Mihanović“ JEDNOGLASNO donosi

PROGRAM RADA 
VIJEĆA MJESNOG ODBORA
 „ANTUN MIHANOVIĆ“ ZA 2024.
 
1. Vijeće Mjesnog odbora „Antun Mihanović“, predlaže sljedeće aktivnosti Vijeća za 2024. godinu: 
· daljnji napori u uključivanju građana u rješavanje problema lokalne zajednice,
· organizacija prigodnih druženja s građanima;
· osmišljavanje sadržaja za javne tribine, predstavljanje rada, odnosno programa nevladinih udruga;
· organizacija dnevnih sadržaja za građane u prostorijama Mjesnog odbora;
· potpora kulturnim, obrazovnim i drugim sadržajima na području Mjesnog odbora „Antun Mihanović“;
· prijedlozi Vijeću Gradske četvrti Trešnjevka-sjever za probleme u infrastrukturi i za kvalitetniji, sadržajniji i sigurniji život građana u zajednici;
· nadziranje provedbe svih zaključaka iz Plana komunalnih aktivnosti Vijeća Gradske četvrti Trešnjevka – sjever i Plana komunalnih aktivnosti Vijeća odbora „Antun Mihanović“
· brinuti o prostoru Mjesnog odbora „Antun Mihanović“
· suradnja sa korisnicima prostora u Mjesnom odboru;
· suradnja sa komunalnim redarstvom;
· suradnja sa policajcem u zajednici
· donošenje svih akata sukladno Statutu Grada Zagreba.
         2.   Ovaj Program rada dostavlja se Vijeću Gradske četvrti Trešnjevka-sjever.

Ad. 7 Pitanja, prijedlozi i obavijesti
Predsjednica obavještava članove o održanom očevidu Mobilnog tima, a vezano za ugradnju polupodzemnih spremnika. Nadalje, dodaje da je srušena crvena kuća na raskrižju Gorjanske-Ul. grada Vukovara. Također, pristiglo je očitovanje Zrinjevca, a nastavno na upit gđe. Hrasnik-Žužul i ostavljanja vreća sa smećem na vježbalištu.
Ivo Biliško ističe problem konstrukcije dvorišta unutar zgrada (zbog potresa pukli kanali za odvodnju, dolazi do izlijevanja kanalizacije, odobreno saniranje prije desetak godina, ali nije provedeno) te tko vodi brigu o atomskom skloništu (Nova cesta 111-121
Budući da više nije bilo pitanja i prijedloga, predsjednica Vijeća zaključuje sjednicu.

Sjednica završena u 19.00 sati.
                                                                                                          
                                                                                                                              Predsjednica 
                                                                                                                    Vijeća Mjesnog odbora
                                                                                                                       „Antun Mihanović“

                                                                                                              Nataša Bijelić, v. r.    













Prilog: izvješće o glasanju








	Izvješće o glasanju na 33. sjednici
	
	

	Članovi Vijeća
	Točka 2.
	Točka 4.
	Točka 5.
	Točka 6.

	NATAŠA BIJELIĆ
	+
	+
	+
	+

	MATEA MUNITIĆ MIHOVILOVIĆ
	+
	+
	+
	+

	MATKO BORŠIĆ
	      +
	+
	+
	+

	SANDRA JEŽIĆ
	+
	0
	+
	+

	VLATKA URBAN
	
	
	
	

	STELA PRISLAN FUJS
	
	
	
	

	IVO BILIŠKO
	      +
	+
	+
	+

